Държавен вестник, бр. 21, 2013 г., стр. 55

БРОЙ  21	
Д Ъ Р Ж А В Е Н  В Е С Т Н И К 	
СТР.  55  
към източници на топлина като изпускател­
ната система.
6.5.4. Всеки свързващ маркуч и отвеждащ 
отвор в основата на каросерията на моторното 
превозно средство за вентилиране на газо­
изолиращия кожух трябва да има минимален 
светъл отвор от 450 mm2.
6.5.5. Газоизолиращият кожух и свързва­
щите маркучи трябва да са херметични при 
налягане 10 kPa без постоянни деформации. 
При тези обстоятелства се допуска изтичане 
не по-голямо от 100 cm3/h.
6.5.6. Свързващият маркуч трябва да е свър­
зан към газоизолиращия кожух и отвеждащия 
отвор чрез скоби или по друг начин, за да 
се осигури херметичността на съединението.
6.5.7. Газоизолиращият кожух трябва да 
съдържа всички компоненти, монтирани в 
отделението за пътници или багаж.
6.6. Устройство за освобождаване на наля­
гането (задействано от налягането)
6.6.1. Устройството за освобождаване на 
налягането (задействано от налягането) трябва 
да се задейства и да изпуска газа независимо 
от устройството за освобождаване на наляга­
нето (задействано от температурата).
6.6.2. Устройството за освобождаване на 
налягането (задействано от налягането) се 
монтира на резервоара за гориво по такъв 
начин, че да освобождава налягането в га­
зоизолиращия кожух, ако газоизолиращият 
кожух отговаря на изискванията на т. 6.5.
7. Твърди и гъвкави горивопроводи
7.1. Твърдите горивопроводи трябва да са 
безшевни: от неръждаема стомана или стомана 
с антикорозионно покритие.
7.2. Твърдите горивопроводи могат да бъдат 
заменени с гъвкави горивопроводи, ако се 
използват в компоненти от клас 0, 1 или 2.
7.3. Гъвкавите горивопроводи трябва да 
отговарят на изискванията на приложение 4Б 
от Правило № 110 на ИКЕ/ООН.
7.4. Твърдите горивопроводи се закрепват 
по такъв начин, че да не бъдат подложени на 
вибрации или натиск.
7.5. Гъвкавите горивопроводи се закрепват 
по такъв начин, че да не бъдат подложени на 
вибрации или натиск.
7.6. В точката на закрепване твърдите или 
гъвкавите горивопроводи се захващат по такъв 
начин, че да няма контакт метал в метал.
7.7. Твърдите и гъвкавите горивопроводи не 
се разполагат в местата за повдигане с крик.
7.8. В точките на преход горивопроводите 
трябва да са обезопасени със защитен мате­
риал.
8. Съединения и газови връзки между 
компонентите
8.1. Не се допускат заваръчни връзки и 
съединения от типа резбово-щуцерно съеди­
нение със затягащ пръстен.
8.2. Тръбите от неръждаема стомана се 
свързват само със съединения от неръждаема 
стомана.
8.3. Разпределителните блокове се произ­
веждат само от корозионно устойчив материал.
8.4. Твърдите горивопроводи се свързват 
с подходящи връзки, например: двустранно 
затягащи се съединения за тръби от стомана 
и връзки със заоблени от двете страни на­
крайници.
8.5. Броят на връзките трябва да бъде 
ограничен до минимум.
8.6. Връзките се правят на места, достъпни 
за проверка.
8.7. В отделението за пътници или в затво­
рено отделение за багаж горивопроводите не 
трябва да са по-дълги от разумно необходимото 
и във всички случаи трябва да са защитени от 
газоизолиращ кожух. Тези изисквания не се 
прилагат за превозни средства от категории 
М2 или М3, когато горивопроводите и връзките 
са закрепени с втулка, която е устойчива на 
въздействието на CNG и която е отворена 
към атмосферата.
9. Автоматичен клапан
9.1. Допълнителен автоматичен клапан 
може да бъде монтиран на горивопровода, 
колкото е възможно по-близо до регулатора 
за налягане.
10. Устройство или гнездо за пълнене
10.1. Пълначното устройство се обезопа­
сява против завъртане и се защитава срещу 
замърсяване и влага.
10.2. Когато резервоарът за CNG е монтиран 
в отделението за пътници или в затворено 
отделение за багаж, пълначното устройство 
се разполага извън превозното средство или 
в отделението за двигателя.
10.3. За превозни средства от категории М1 
и N1 пълначното устройство (гнездо) трябва 
да отговаря на характеристиките, посочени 
във фигура 1 от приложение 4Е на Правило 
№ 110 на ИКЕ/ООН.
10.4. За превозни средства от категории 
M2, M3, N2 и N3 пълначното устройство (гнез­
до) трябва да отговаря на характеристиките, 
посочени във фигура 1 или 2 от приложение 
4Е на Правило № 110 на ИКЕ/ООН.
11. Система за избор на гориво и електри­
ческа система
11.1. Електрическите компоненти на систе­
мата за CNG трябва да бъдат защитени срещу 
претоварване.
11.2. Превозните средства с повече от една 
горивна система трябва да имат система за 
избор на гориво, за да гарантира, че във всеки 
момент двигателят се захранва само с един 
вид гориво.
11.3. Електрическите връзки и компонен­
ти в газоизолиращия кожух трябва да бъдат 
конструирани по такъв начин, че да не е 
възможно възникването на искри.